રિક્ષાની ખાસિયત એ છે કે દિવસની શરૂઆતમાં પ્રથમ વ્યક્તિને ઉદયભાઈ તરફથી ફ્રી છે તેમને તેમના પછીના પેસેંજર માટે પૈસા ચૂકવવાના અને તે પણ ચૂકવવા હોય તો નહીતો તે સવારીની કિંમત એક સ્માઈલ થી પણ ચૂકવી શકાય. રિક્ષામા પેસેંજર માટે તરસ લાગે તો પાણીની, ભૂખ લાગે તો નાસ્તાની, બેઠા બેઠા કંટાળો આવે તો પુસ્તક અને પેપર વાંચવાની પણ સુવિધા છે. નાના બાળકો માટે રમકડાં અને ચોકલેટની વ્યવસ્થા રિક્ષામાં કરેલ છે. જરૂરિયાતને મદદ માટે અક્ષયપાત્ર અને કચરો નાખવા કચરા પેટી પણ રિક્ષામાં ઉપલબ્ધ છે. રિક્ષામાં જાગૃતિમાટે વિવિધ સ્લોગનો પણ લખેલા છે જેવા કે “દોસ્ત નમસ્તે…કચરો ન ફેક રસ્તે”, “Be the Change”, “Serve All, Love All”, “હમ સબ એક હે” વગેરે વગેરે.